《弹琴》
清代·刘文嘉

良夜调素琴，弦和指复柔。一弹声泠泠，再鼓心悠悠。

缓若片云停，急如三峡流。雍雍和鸣雁，泛泛不系舟。

松风起深谷，修篁响清秋。飘然凌云思，恍挟飞仙游。

聊以自怡悦，何必知音求。信哉欧公言，可以瘳幽忧。

作者简介：刘文嘉，沧州人。南皮张文襄公子妇，光绪戊戌进士四品京堂权室。有《然藜阁诗钞》。